Aalborg Stiftstidende, 1827-09-27
Enhver politisk Forholdsregel, som er sanctioneret af Herr Fox, ethvert politisk Skridt, som udgjør en Deel af denne berømte Statsmands offentlige Færd, ethvert politisk Argument, som denne oplyste og udødelige Fædrenelandsven har billiget; (meget bifald) jeg gjentager det: enhver Forholdsregel, som har erholdt Samtykke og Autorisation af den Mand, hvis Minde jeg helliger Alt, hvad kun en Dødelig kan hellige sine Medmennesker, enhver saadan Forholdsregel vilde ogsaa jeg stiltiende og i al Ærefrygt efterleve. Men ikke destomindre har Landet indseet de Vanskeligheder, som Herr For i 1784 har mødt, da han og hans Venner, Morgenen efter den Dag, paa hvilken de vare indviklede i en lang, bitter og personlig Partistrid med Lord North og hans Venner, pludselig opgave deres Angrebsoperationer, og banede sig en anden Vei for at coalisere sig med den samme Minister, paa hvis Hoved de i Sandhed ikke havde samlet gloende Kul, som man pleier at sige, men over hvis Jsse de havde udgydt Harmeens og Forbittrelsens fulde Kalk, hvilken de vedbleve at fylde, indtil de havde bevirket, at hele Landet, som een Mand, hadede og afskyede ham. (Hører, hører!) Naar Landet under saadanne Omstændigheder seer Coalitioners Dannelse, uden at være Vidne til nogensomhelst Tilføielse eller Udelukkelse - naar Landet, siger jeg, saae hvorledes der pludselig dannede sig en Coalition, imellem de parlamentariske Gladiatorer fra begge Sider, uden at derfor blev angivet en passende Aarsag, saa var dette en Coalition, som Landet, da det ikke kunde fatte de Motiver som havde foranlediget den, absolut og af ganske Hjerte maatte misbillige. For min Person være det tilstaaet, at, om jeg ogsaa skulde have voteret med Herr Fox, saa var det skeet, meere for at yde denne store Mands Autoritet min Tribut, end som det skulde have været Resultatet af egen fordomsfri Dom. (Bifald.)Men hvorledes vil her kunde finde en Sammenligning Sted imellem Omstændighederne som have foranlediget Coalitionerne i 1784 og de som have foraarsaget dem 1827. (Hører!) Her, i sidste Tilfælde, herskede ingen, selv flere Aar varende, Animositet imellem Land og Parlament, saaledes at de vare blevne til to modstridende Partier; netop det Modsatte var Tilfældet: en gjensidig Omtuskning af Føieligheder var snarere herskende, end Fiendligheder. Ethvert stort offentligt Spørgsmaal, enhver offentlig Forholdsregel, af Vigtighed hvad enten den angik vor udvortes, colonial, eller indbyrdes Politik, Relationerne med andre Lande eller med vort eget Folk, og den Politik vi saavel i Krig, som i Fredstid maa iagttage; - alle store commercielle Spørgsmaal med Hensyn til vor Forbindelse med Amerikas nye Stater; det store Spørgsmaal og Reform i vort eget Land i alle vore Jnstitutioner undtagen i Parlamentets; - disse forskjellige Spørgsmaale i Et og Alt, bragte de tvende Partier stedse nærmere, istedetfor at adskille dem end mere; -ja, de havde selv ikke engang tænkt paa en Coalition, de havde endnu ikke engang tænkt paa at gjøre et Skridt til en Forening, de havde endnu ikke engang tænkt over paa de sædvanlige og fornødne Forholdsregler til at befordre en Union, da de, ethvert af dem i sin respective Sphære, og i Parlamentets Kamre, allerede i rum Tid havde samvirket med Haand og Hjerte, for at slaae, adsprede og ødelægge National-Afhængighedens Fiende. (Lydeligt bifald.) Jeg er af den Mening, at, førend Begivenhederne have fundet Sted, som hævede Herr Canning til den høie Post i Gouvernementet, at De da maa have været vidende om, hvor ilde han befandt sig blandt sine forrige Colleger, - da han saa lidet kunde enes med dem, som ansaaes for de bestyrende Medlemmer, - da han saa aldeles afveeg fra Lord Liverpools Anskuelser over det største blandt Fædrenelandets store Spørgsmaal, over Spørgsmaalet og Religionsfriheden, (lydeligt bifald, - da han var saa aldeles af anden Mening end den anden ædle Lord, der ledede Ministeriet i Parlamentshuset, som Herr Canning var Medlem af, over det vigtigste af alle Spørgsmaal, hvorved saavel Englænderens som Menneskets Følelser og Principer ere interesserede, jeg mener, den borgerlige Frihed over hele Jordkloden, (bifald) - da han stod i saa aabenbar Modsigelse med den ene Lord over ethvert stort Spørgsmaal, som angaaer den indvortes Politik, og med den anden Lord, hans umiddelbare Foresatte i de Meniges Huus, over alle store Spørgsmaal betræffende den udvortes Politik, saa tænker jeg, at der ikke udfordres noget stort Genie eller Hexekunst til at opdage, at Herr Cannings forehavende, at drage til Jndien, for hvilket han for Lord Londonderrys Død var bestemt til at være Gouverneur, og hvor han havde til Hensigt at tilbringe de bedre Dage af sit Liv, maa tilskrives den absolute Forskjellighed af Grundsætninger, som fandt Sted imellem dem, en Forskjellighed som der ikke saaes nogen Mulighed i at hæve. (Lydeligt og længe vedvarende bifald.) Men Herr Canning afveeg ligesaalangt fra de tvende Lorders Anskuelser over Landets indvortes Politik, forsaavidt det angik dets Handel og Finantser, som han afveeg fra deres Anskuelser over det katholske Spørgsmaal og den hellige Alliance. Lydeligt Bifald.) Ligesaa tænkte han ganske anderledes end de, med Hensyn til Forbedringerne af Landets indre Administration, - han var af anden Mening end de over hiin vigtige Gienstand, som angik Forbedringen af Civil, og Criminal=Lovene; thi medens de ikke vilde fordrive nok saa forældede Misbrug fra de høie Pladse, paa hvilke Aarhundredes Uvidenhed havde befæstet dem, - medens de ikke vilde høre et Ord om, at vi ere lidt indsigtsfuldere, end vore Forfædre vare det i Tudors og Plantagenets vilde Dage, - medens de intet vilde vide af Forbedringer, undtagen Statsindkomsterne betræffende, vel at forstaaer Forbedringerne af deres egne Jndtægter ved nye Paalæg og Folkets Forarmelse, (lydeligt bifald) medens de intet vilde vide af andre Forbedringer, end af deres Magts Udvidelse, for at kunne trykke Folket og undertrykke dets Stemme, (vedvarende bifald) var Her Canning Forfægter og Talsmand for hine Forbedringer, som bleve revne ud af deres Kløer til Landets Vel og Menneskehedens Tarv; (bifald) og jeg og mine datids Colleger, som paa en modstræbende, skjøndt aabenlys Maade stemmede for Administrationens almindelige Forholdsregler, idet vi opgave vor Opposition i mindre betydelige Punkter, men ved andre vigtigere vare vi paastaaende, - jeg og mine Colleger vedbleve alligevel at holde fast ved vore Grundsætninger og Lovens Forbedring, og indtoge en ledende Plads i Hans Majestæts Raadsforsamlinger. (Fortsættes.)